ÚRAD VLÁDY
     SLOVENSKEJ REPUBLIKY
SEKCIA VLÁDNEJ LEGISLATÍVY

								      Na rokovanie vlády SR
								      dňa 20. júna 2001
								      K materiálu č. 4245 /2001 
								      K bodu č. 5

S T A N O V I S K O
k návrhu zákona, ktorým sa mení a dopĺňa zákon Národnej rady Slo-venskej republiky č. 272/1994 Z.z. o ochrane zdravia ľudí v znení neskor-ších predpisov

I
	Návrh zákona, ktorým sa mení a dopĺňa zákon Národnej rady Slovenskej republiky č. 272/1994 Z.z. o ochrane zdravia ľudí v znení neskorších predpisov predkladá na rokovanie vlády Slovenskej republiky minister zdravotníctva Roman Kováč.
II
	Cieľom navrhovanej novely zákona o ochrane zdravia ľudí je upraviť požiadavky na zdravé životné podmienky a pracovné podmienky, s cieľom za-bezpečiť optimálny stupeň ochrany zdravia, (zníženie rizikových faktorov, ob-medzenie ich negatívneho vplyvu, ochrana pred neionizujúcim žiarením), s dô-razom na prevenciu tak v oblasti zabezpečovania zdravých životných podmie-nok , ako aj pracovných podmienok.
	Predložený návrh zákona predpokladá vydanie všeobecne záväzných právnych predpisov (9 vyhlášok a 6 nariadení vlády).
	Návrh zákona bol predmetom medzirezortného pripomienkového konania a na rokovanie sa predkladá bez rozporov.
	Legislatívna rada vlády SR prerokovala návrh zákona, ktorým sa mení a dopĺňa zákon Národnej rady Slovenskej republiky č. 272/1994 Z.z. o ochrane zdravia ľudí v znení neskorších predpisov na svojom zasadnutí dňa 22. mája 2001 a odporučila vláde návrh  s c h v á l i ť  s tým, že na rokovanie vlády bude pred-ložené jeho nové znenie, do ktorého budú zapracované jej pripomienky a od-porúčania.

III
	Sekcia vládnej legislatívy Úradu vlády SR konštatuje, že predkladateľ do predloženého nového znenia návrhu zákona č. 272/1994 Z.z. o ochrane zdravia ľudí v znení neskorších predpisov zapracoval 28 odporúčaní a pripomienok legislatívnej rady, adekvátne upravil aj vykonávacie predpisy a preto odporúča vláde návrh zákona schváliť v predloženom znení. 

V Bratislave 18. júna 2001 
Vypracovala: D. Pajtinková

								      Štefan   G r m a n
								       generálny riaditeľ
								 sekcie vládnej legislatívy